South Stream

South Stream oli Gazpromin, Enin, Électricité de Francen ja Wintershallin
kaasuputkisuunnitelma Venäjän maakaasun kuljettamiseksi Mustanmeren alitse Italiaan ja Itävaltaan. Joulukuun 2014 alussa Venäjän valtionjohto ilmoitti maansa vetäytyvän tästä Mustanmeren alittavan kaasuputken rakentamishankkeesta Euroopan unionin vastustuksen takia.

 Hankkeen vaiheet
Kaasuputken rakentamisesta allekirjoitettiin esisopimus Roomassa 23. kesäkuuta 2007 Italian Enin ja Gazpromin välillä. Yhtiöt sopivat yhteisyrityksen perustamisesta tutkimaan hankkeen toteuttamista ja markkinointia varten.

Joulukuussa 2011 Turkki hyväksyi putken rakentamisen aluevesiensä läpi.http://kommersant.ru/doc/1847418  Sopimukset investoinneista Serbian, Unkarin, Slovenian ja Bulgarian kanssa solmittiin syksyllä 2012.http://www.gazprom.com/press/news/2012/october/article147239/ http://www.euro-petrole.com/final-investment-decision-approved-for-south-stream-in-hungary-n-i-6739 http://rbth.co.uk/articles/2012/11/13/final_investment_decision_made_for_south_stream_in_slovenia_20050.html http://www.platts.com/latest-news/natural-gas/moscow/russia-bulgaria-sign-final-investment-decision-8916177
Gazprom aloitti rakennustyöt joulukuussa 2012.http://www.upstreamonline.com/live/article1300410.ece

Hanketta lobbasivat eri tahot, Suomesta muun muassa vuosina 2011–2013 Antton Rönnholm, joka toimi myöhemmin SDP:n puoluesihteerinä. Hän laskutti oman Philotimo Consultingin -yrityksensä kautta hankkeen lobbaamisesta liki 200 000 euroa.

17. huhtikuuta 2014 Euroopan parlamentti hyväksyi kaasuputkea vastustavan päätöslauselman ja vaati boikotteja Venäjän energiateollisuutta vastaan.http://www.novinite.com/articles/159923/MEPs+Oppose+South+Stream,+Seek+Sanctions+against+Russian+Energy+Firms  Keväällä 2014 EU-komissio vaati Bulgariaa lopettamaan putken rakennustyöt, koska komission mukaan hanke rikkoo Euroopan unionin kilpailulakeja. Marraskuussa 2014 Unkarin parlamentti hyväksyi kaasuputken rakennuksen, ja töiden oli määrä alkaa kuuden kuukauden kuluessa.http://www.verkkouutiset.fi/ulkomaat/unkari%20sivuutti%20eun%20kaasuputki-27646 

1. joulukuuta 2014 Venäjän presidentti Vladimir Putin kuitenkin ilmoitti Venäjän vetäytyvän South Stream -hankkeen Mustanmeren alittavan kaasuputken rakentamisesta EU:n vastustuksen takia. Sen sijaan Venäjä kertoi voivansa rakentaa Turkin kanssa yhteistyössä kaasuputken Venäjältä Turkkiin, eliTurkStream-kaasuputken, ja sieltä edelleen Kreikan rajalle saakka.

 Kaasuputken reitti
Suunnitelman mukainen putki olisi kuljettanut 30 miljardia kuutiometriä kaasua vuodessa. Putken runkoreitti olisi kulkenut Beregovajan kompressoriasemalta Mustanmeren rannalta Bulgarian Varnaan. Siellä putki olisi haarautunut; eteläinen haara olisi jatkanut Varnasta Kreikan läpi ja edelleen Joonianmeren ali etelä-Italiaan. Pohjoinen haara olisi kulkenut Varnasta Romanian, Unkarin ja Slovenian läpi Itävaltaan.

 Kilpailevat kaasuputkihankkeet
South Stream pyrkii korvaamaan Venäjältä Turkkiin johtavan TurkStreamin jatkehankkeen Bulgarian kautta Unkariin. South Streamin kilpailijana oli myös EU:n aiemmin ajama, Turkin läpi kulkeva Nabucco-kaasuputkihanke.

Venäjän eteläpuolitse Kaspianmereltä Italiaan johtava Eteläinen kaasukäytävä -hanke (Southern Gas Corridor, SGC), jonka rakentaminen alkoi vuonna 2014, on venäläisen kaasuputkihankkeen uudempi kilpailija. SGC-hankkeen tärkeyttä korosti esimerkiksi Euroopan komissio jo vuonna 2008 Euroopan parlamentille antamassaan energiapoliittisessa tiedonannossa. SGS-hankkeen loppupää on Turkin rajalta Kreikan ja Albanian läpi etelä-Italiaan johtava Trans Adrian kaasuputki. SGC-putkiston kaasutoimitus Georgiaan ja Turkkiin oli määrä alkaa suunnitelman mukaan vuonna 2018, EU-maihin ja Albaniaan vuosien 2019–2020 tienoilla. Aikaisemmin arvioitiin, että se lisää Euroopan yhteisön energiaturvallisuutta.

Lähteet

 MaakaasunsiirtoputkistotBlue Stream |
Jamal-Eurooppa |
Jamal-Eurooppa 2 |
Nabucco |
Nord Stream |
South Stream |
Transgas
Luokka:Kaasunsiirto
luokka:Merenalaiset putkijohdot
Luokka:Gazprom
Luokka:Toteutumattomat rakennussuunnitelmat